
Text rozhodnutia
Súd: Krajský súd Bratislava Spisová značka: 9Co/425/2012 Identifikačné číslo súdneho spisu: 1111213907 Dátum vydania rozhodnutia: 09. 01. 2013 Meno a priezvisko sudcu, VSÚ: JUDr. Roman Huszár ECLI: ECLI:SK:KSBA:2013:1111213907.2 Uznesenie Krajský súd v Bratislave v právnej veci navrhovateľa : Mestská časť Bratislava - Staré Mesto, Bratislava, Vajanského nábrežie č. 3, zastúpená LEGAL CARTEL, s.r.o., Bratislava, Ľubinská č. 18, proti odporcovi : G.. A. Z., R. R., H. Č.. X, zastúpeného Advokátskou kanceláriou LEGAL ADVISORS SK, s.r.o., Bratislava, Klariská č. 14, o zaplatenie 93 € s príslušenstvom, vo veci vedenej na Okresnom súde Bratislava I pod sp. zn. 5C 70/2011, v pomere hlasov 3 : 0, takto r o z h o d o l : Odvolací súd druhý výrok rozsudku zo dňa 29.11.2012 č. k. 9Co 425/2012-119 opravuje tak, že tento má správne znieť : „Navrhovateľ je povinný zaplatiť odporcovi náhradu trov odvolacieho konania a to trov právneho zastúpenia vo výške 29,07 € Advokátskej kancelárii LEGAL ADVISORS SK, s.r.o., Klariská č. 14, Bratislava, v lehote 3 dní od právoplatnosti rozsudku.“ o d ô v o d n e n i e : Krajský súd v Bratislave ako súd odvolací z dôvodu odvolania podaného navrhovateľom rozhodol vo veci rozsudkom č.k. 9Co 425/2012-119 dňa 29.11.2012. Pri vypracovaní písomného vyhotovenia rozsudku v jeho druhom výroku odvolací súd uviedol nesprávne označenie právneho zástupcu odporcu ako „Consilior Iuris, s.r.o., Miletičova 23, Bratislava“, hoci správne má byť označený ako „LEGAL ADVISORS SK, s.r.o., Klariská č. 14, Bratislava“. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 211 ods. 2 O.s.p. ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Odvolací súd vzniknuté pochybenie týmto opravným uznesením odstránil ( § 164, § 211 ods. 2 O.s.p.), keďže išlo o zrejmú chybu v písaní, ku ktorej došlo pri vyhotovovaní písomného vyhotovenia rozsudku odvolacieho súdu. Poučenie: Proti tomuto uzneseniu odvolanie nie prípustné.

